તેની વાત પછી, પણ યુપીમાં ભાજપને વધારે ચિંતા છે, કેમ કે શિવસેનાને હજી પણ મનાવી લેવા માટે એક વર્ષનો સમય છે. યુપીમાં એસપી અને બીએસપીને કેવી રીતે છુટ્ટા પાડવા તે હાલના સંજોગોમાં દેખાતું નથી. એસપી અને બીએસપી બંને માટે અસ્તિત્ત્વનો સવાલ થઈ ગયો છે. ભાજપ સામે તેમનું અસ્તિત્ત્વ કાયમ માટે ભૂંસાઈ જાય, ઠીકઠાક વિપક્ષ તરીકે પણ ઊભા રહેવાની જગ્યા નહિ બચે તે ખ્યાલ આ બંને પક્ષોને આવી ગયો છે. તેથી તેઓ ભેગા મળે ત્યારે ભાજપે બીજા જ કોઈક રસ્તા અપનાવવા પડશે. કૈરાના બેઠક ભાજપના પીઢ નેતા હુકુમ સિંહના અવસાનને કારણે ખાલી પડી છે. ઠાકુરની બેઠક જીતવાનો પડકાર પણ ઠાકુર અજયસિંહ બિષ્ટમાંથી આદિત્યનાથ બનેલા સીએમ માટે છે. લોકસભાની આ પેટાચૂંટણી સાથે વિધાનસભાની એક બેઠકની પણ પેટાચૂંટણી છે – નૂરપુર. નૂરપુરના ધારાસભ્ય પણ ભાજપના હતા અને ઠાકુર હતા લોકેન્દ્ર સિંહ ચૌહાણ.